**Andris Kursietis**

**Dzimšanas datums :** 1955.g. 10. novembris

**Dzimšanas vieta :** Londona, Anglija

**Dzīves vieta :** Milvoki (Milwaukee), ASV

**Maizes darbs / nodarbošanās :** Pašnodarbināts kopš 2012.gada – uzņēmuma Wisconsin Quality Translations, Inc (<https://wiqualitytranslations.com>) īpašnieks. Pirms tam valsts darbinieks muitas departmentā, Londonā, Eiropas Savienības Komisijas ierēdnis Briselē, vice-prezidents, G. Leblanc Corporation, ar pilnu atbildību par ASV uzņēmuma filiāli Francijā.

**Latviešu dzīve :** Esmu DV biedrs kopš 17 gada vecuma un DV mūža biedrs kopš 2004.gada – Milvoku apvienībā, ASV. Savā laikā esmu bijis Belģijas DV nozares valdes loceklis un valdes sekretārs (1979 - 1988), DV CV loceklis pārstāvēdams Belģiju un CV jaunatnes nozares vadītājs (1979 - 1985), Belģijas Latviešu Nacionālās Komitejas loceklis (Komitejas sekretārs), Milvoku DV apvienības priekšnieks, un kopš 2014. gada DV ASV priekšnieks un DV CV loceklis. Kopš 2021. gada DV CV priekšsēža pirmais vietnieks. 2018. gadā man pie

Dziedu Brusubārdas-Dzimtenes korī Milvokos kopš 1995. gada. 2007. gadā tiku apstiprināts kā XIII. Vispārejo Dziesmu Svētku ASV rīcības komitejas priekšsēdis. Svētki norisēja Milvokos, 2012. gadā. Esmu Latviešu Dziesmu un Deju Svētku Fonda dibinātājs (2017. gadā) un valdes loceklis ([www.latviansongfestfund.com](http://www.latviansongfestfund.com)). 2019. gadā tiku ievēlēts par Viskonsīnas Latviešu Kultūras Fonda valdes locekli.

Esmu kārs militārās vēstures pētnieks un ražīgs kara vēstures grāmatu autors. Esmu sarakstījis deviņpadsmit grāmatas (angļu valodā) par dažādām militārām tēmām. 20. gadsimta beigās man tika piešķirts ungāru Vitéz bruņinieka ordeņa nopelna krusts, izteikt atzinību savām uzrakstītām grāmatām par Ungārijas bruņoto spēku vēsturi. 2008. gadā Pasaules Ungāru Veterānu Apvienība man piešķīra sudraba atzinības medāli. Starptautiskā Ungārijas Militārās vēstures saglabāšanas biedrība man arī piešķīrusi trīs medaļas.